CELEX: 32012R1126
Language: mt
Date: 2012-11-26 00:00:00
Title: Regolament ta’ Implimentazzjoni tal-Kummissjoni (UE) Nru 1126/2012 tas- 26 ta’ Novembru 2012 dwar il-klassifikazzjoni ta' ċerti prodotti fin-Nomenklatura Magħquda

1.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 331/11
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1126/2012
   tas-26 ta’ Novembru 2012
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet speċifiċi tal-Unjoni, bil-għan li jkun hemm l-applikazzjoni ta' tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’ din it-tabella.
            
         
               (4)
            
            
               Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (2).
            
         
               (5)
            
            
               Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif tidher fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
   Artikolu 2
   Informazzjoni tariffarja li torbot, maħruġa mill-awtoritajiet doganali tal-Istati Membri, li mhijiex skont dan ir-Regolament, tista' tkompli tkun invokata għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament jidħol fis-seħħ fl-għoxrin ġurnata wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta’ Novembru 2012.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1 (Edizzjoni Speċjali bil-Malti: Kapitolu 02 Volum 02 p. 382).
   
      (2)  ĠU L 302, 19.10.1992, p. 1 (Edizzjoni Speċjali bil-Malti: Kapitolu 02 Volum 04 p. 307).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Apparat multifunzjonali li jaħdem bil-batterija u li jista’ jinġarr b'dimensjonijiet ta' madwar 9 × 5 × 1 cm, li jinkludu:
                  
                              —
                           
                           
                              skrin tal-kulur bil-kristalli likwidi b'riżoluzzjoni ta' 320 × 240 tikek u b’kejl djagonali ta' 5 cm (2,2 pulzieri), u
                           
                        
                              —
                           
                           
                              mikrofonu;
                           
                        
                              —
                           
                           
                              memorja intrinsika ta' 4 GB,
                           
                        
                              —
                           
                           
                              tjuner FM,
                           
                        
                              —
                           
                           
                              interfaċċja tal-USB,
                           
                        
                              —
                           
                           
                              konnekter għall-headphones,
                           
                        
                              —
                           
                           
                              buttuni tal-kontroll.
                           
                        L-apparat huwa kapaċi jwettaq il-funzjonijiet li ġejjin:
                  
                              —
                           
                           
                              ir-riċezzjoni ta’ xandir bir-radju,
                           
                        
                              —
                           
                           
                              ir-reġistrazzjoni u r-riproduzzjoni tal-ħoss,
                           
                        
                              —
                           
                           
                              ir-reġistrazzjoni u r-riproduzzjoni tal-vidjo,
                           
                        
                              —
                           
                           
                              ir-reġistrazzjoni tal-vuċi,
                           
                        
                              —
                           
                           
                              il-wiri ta’ immaġni statiċi u ta’ vidjo.
                           
                        L-apparat jaqra l-formati li ġejjin: MP3, WMA, WAV, WMV u JPEG.
                  L-apparat jista’ jitqabbad ma’ magna awtomatika għall-ipproċessar tad-dejta biex wieħed iniżżel jew itella’ fajls.
               
               
                  8527 13 99 
               
               
                  Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, min-Nota 3 tat-Taqsima XVI u mill-kliem tal-kodiċijiet NM 8527 , 8527 13  u 8527 13 99 .
                  L-apparat huwa mfassal sabiex iwettaq diversi funzjonijiet tat-Taqsima XVI: jiġifieri r-riċezzjoni ta' xandir bir-radju b’reġistrazzjoni jew riproduzzjoni tal-ħoss, reġistrazzjoni jew riproduzzjoni tal-vidjo, u l-wiri ta’ immaġni statiċi u ta’ vidjo. Permezz tan-Nota 3 ta’ dik it-Taqsima, għandu jiġi kklassifikat bħala l-apparat li jwettaq il-funzjoni prinċipali.
                  Minħabba l-karatteristiċi oġġettivi ta’ dan l-apparat, bħall-memorja disponibbli u l-iskrin żgħir b’riżoluzzjoni baxxa, il-funzjonijiet ta’ wiri ta’ vidjo, ta’ reġistrazzjoni u ta’ riproduzzjoni huma sekondarji.
                  Konsegwentement, il-funzjoni prinċipali tal-apparat hija dik ta' apparat għax-xandir tar-radju flimkien mar-reġistrazzjoni jew ir-riproduzzjoni tal-ħoss.
                  Għalhekk l-apparat għandu jiġi kklassifikat taħt il-kodiċi NM 8527 13 99  bħala apparat ieħor għax-xandir tar-radju flimkien mar-reġistrazzjoni jew ir-riproduzzjoni tal-ħoss.